Баатыр Жалиев

Баатыр Жалиев (  ;15 декабрь 1935,  Кашгар-Кыштак авылы, Кара-Суу районы, Ош өлкәсе, Кыргызстан АССРы, РСФСР — 30 май  2020, Бишкәк, Кыргызстан ) - ССРБ һәм кыргыз артисты, Кыргызстан Республикасының (1993) халык рәссамы.

 Биографиясе 
Баатыр Жалиев балачакта ул әтисен югалта. Әнисе кабаттан киягә чыккандан соң,  әбисе карамагында кала.

1964 елда Фрунзе сәнгать мәктәбен тәмамлый. 1968 елдан СССР Рәссамнар Союзы әгъзасы була.

1977 елдан  1982 елга кадәр Кыргыз ССР Рәссамнар Союзының Ош өлкәсе бүлеген җитәкли.

«Индустриаль Ош» (1966), «Ош төзелә» (1972), «Хайдаркан комбинаты» (1974) картиналарында Көньякның эре предприятиеләре эшчеләренең бөтен образларын тудыра, аларның фидакарь хезмәтен күрсәтә, республиканың эшче классының иң яхшы сыйфатларын чагылдыра.  Рәссамның иң әһәмиятле әсәре - «Тогуз коргоол» жанр-портрет әсәре (1974). Графика жанрында кыргыз зыялыларының сәнгати образларын иҗат итә. Ул рәсем сәнгатенең аерым юнәлеше буларак «Сизизм» сәнгать мәктәбе һәм нәфис сәнгать мәктәбе оештыра. Эшләрнең бер өлеше музей-йортта саклана.

Останың эшләре республика, Бөтенсоюз һәм халыкара күргәзмәләрдә тәкъдим ителгән, призлы урыннарга лаек булган. Алар Г. Айтиев исемендәге кыргыз милли сынлы сәнгать музее һәм БДБ илләре музейлары экспозицияләренең һәм сәнгать фондларының бер өлеше булдылар.

 Бүләкләр һәм исемнәре 
Кыргызстан Республикасының халык рәссамы (1993). Кыргыз ССРның атказанган рәссамы (1983).

Ул "Хезмәт батырлыгы өчен" медале, Кыргыз ССРы Югары Советы грамоталары белән бүләкләнгән.

 Чыганаклары 

 http://kabar.kg/news/ushel-iz-zhizni-narodnyi-khudozhnik-kyrgyzstana-baatyr-zhaliev/
 https://aimak.kg/janylyktar/sayasat_jana_koom/76578-el-sүrөtchүsү-baatyr-zhaliev-dүjnө-saldy.html
 http://oshshamy.kg/index.php/kg/component/k2/item/1619-baatyr-zhaliev-kyrgyz-el-s-r-tch-s-75-zhashymda-zhogorku-bilimge-ee-boldum 
Төркем:Бишкәктә вафатлар
Төркем:Әлифба буенча шәхесләр
Төркем:2020 елда вафатлар
Төркем:30 май көнне вафатлар
Төркем:1935 елда туганнар
Төркем:15 декабрь көнне туганнар